Australie

L**'Australie** (jndr'ô 'nglise *Australia*,  seconne 'a pronunge d'u luèche), ufficialmènde 'u **Commonwealth de ll'Australie**, jè 'u seste paise d'u munne pe' grannèzze (7.617.930&nbsp;km²), 'u cchiù granne de ll'Oceanie e de lle 'ndere Australasie. Tène 'na popolazzione de 22.618.521 de crestiáne.

Jè formate da 'u *Mainland*, ce jè 'a vanne continendale o l'isole prengepále, 'a Tasmanie e otre isole minore ditte *Terre remote*, accume le Isole Cocos e Keeling, l'isoe Christmas (o isole d'u Natèle), l'isole Norfolk, l'isole de Lord Howe, l'isole Macquarie (ca ète conziderate 'na vanne d'a Tasmanie) e l'isole Heard. Canberra reclae pure 'u Territorie antartiche australiane cu lle soje base.

'U paise se iacchie jndr'à ll'Emisfere australe, e jè circunnate da lle oceane Indiane, a ovest e sud, e Pacifiche a est.

Populata da le aborigene pe' cchiù de 40.000 anne, jè state colonizzate da lle 'nglise accumenzanne da 'u XVIII sèchele. Ôsce le australiane, ca chiamane se stesse *aussie*, sonde 'nu popule furmate da assaje culture, ca cunde non sule aboriggene ed europèe, me pure asiateche, americane e africane.

Da 'u punde de viste polìteche l'Australie jè 'na monarchie costituzionale federale. 'U cape d'ô state jè 'a Reggine d'Inghilterre Lesabbètte II, rappresendate da 'nu guvernatore generale. 'A capitale jè Canberra; me 'a cetate cchiù populose jè Sydney cu otre cetate ca avènene rrète auccume Melbourne, Brisbane, Perth e Adelaide.

## Popolazzione

Sule 'u 2% de le australiane ha ddà esse indiggene (australiane aboriggene e javitànde de le Isole Torres Strait). 'U 90% discenne da le europèe ('u 22,5% da le colonizzature 'nglise), 'mbrà cui assaje immigrate irlannese e tagliàne. L'8% jè 'nvece de origgine asiateche, specialmènde 'a nuève generaziune de immigrate proveniènde da 'u Sudest asiateche e da 'u Medie Oriende.

Jndr'ô cenzimènde australiane d'u 2006, le residende putèvane ccu nomine cchiù de dò gruppe etneche pe' definì le lòre origgene; le cchiù nnumenàte fùrene:

* australiane (37,13%)
* 'nglise (31,65%)
* irlannese (9,08%)
* scozzese (7,56%)
* tagliàne (4,29%)
* tedesche (4,09%)
* cenise (3,37%)
* grice (1,84%)
* olannese (1,56%)
* indiane (1,18%)
* libbanese (0,92%)
* vietnamite (0,87%)
* pulacche (0,82%)
* neozelandese (0,81%)
* filippine (0,81%)
* maltese (0,77%)
* croate (0,59%)
* aboriggene australiane (0,58%)
* gallese (0,57%)
* frangese (0,5%)
* serbe (0,48%)
* maori (0,47%)
* spagnole (0,42%)
* macedone (0,42%)
* sudafricane (0,4%)
* cingalese (0,37%)
* ungherese (0,3%)
* russe (0,3%)
* turche (0,3%)
* statunitense (0,28%)

'A popolazzione australiane ète aggruppate pe' 'na granna vanne jndr'à ll'aree oriendale d'u Paise (90% d'u totale) specialmènde jndr'à lle metropule. 'U rumaanènde territorie, picche ospitale, jè pe' 'na granna vanne non jàvitate.

## Suddivisiune territoriale e amministrative

 

L'Australie jè 'na federaziune de sèje state.Tène pure 'nu certe numere de territore ca, costituzionalmènde, dependone derettamènde da 'u guverne federale.
De quiste, sule ttrè tènene 'nu proprie guverne, 'u Territorie d'u Nord, 'u Territorie d'a capitale, e l'Isole de Norfolk. 'U Commonwealth pòte comungue fàce le legge jndr'à materie d'u luèche, facènne prevalè 'nfatte le decrete federale sus a quidde territoriale.

Pe' quanne arreguarde le otre territore, ditte "territore minore" o "territore esterne" o "terre remote", jidde sonde amministrate da 'u Commonwealth.

'U Territorie d'a baie de Jervis jè l'uneche "territorie minore" ca non ge se pòte ccu conzidere "territorie esterne", piccè se iacche sus 'u *Mainland*: se stè pparle 'nfatte de 'na vanne d'u Nuève Galles d'u Sud gestite da 'u Commonwealth cumme puèrte de Canberra.

## Crestiáne famuse

Sonde assaje le V.I.P. australiane canosciute pure jndr'à ll'otre pajèsere. Auuqà d'abbasce se iacchiene le cchiù famuse:
* Cineme: Sam Worthington, Cate Blanchett, Brandon Walters, Nicole Kidman, Mel Gibson (totte e dò statunitense naturalezzate), Russell Crowe (neozelannese naturalizzate), Paul Hogan (canosciute pe' 'u soje *[[Mr. Crocodile Dundee]]*), Radha Mitchell, Hugh Jackman, Eric Bana e Heath Ledger; Emilie de Ravin; Simon Baker; Melissa George, Alex O'Loughlin, Miranda Otto; Emily Browning;
* Musèche: AC/DC, Destroyer 666, Airbourne, INXS, Bee Gees, Nick Cave, Men at Work, Olivia Newton-John, Delta Goodrem, Kylie Minogue, Dannii Minogue, Natalie Imbruglia, Holly Valance, Wolfmother, Sam Sparro, The Veronicas, e Michael Balzary (mègghie canosciute cumme Flea), I Killed The Prom Queen, Parkway Drive;
* Sport: Casey Stoner, Mick Doohan (totte e dò cambiune d'u motomondiale: jndr'ô 2007 'u prime, da 'u 1994 ad 'u 1998 'u seconne), Troy Bayliss (pluricambione Superbike 2001, 2006 e 2008), Ian Thorpe (cambione olimbeche de nuote), Lee Priest (culturiste), Mark Bresciano (cendrocambiste d'a Lazio), Vince Grella (cendrocambiste d'u Blackburn Rovers), Lleyton Hewitt (cambione de tennis), Samuel Hill (cambione d'u munne de downhill) e Cathy Freeman (cambionèsse aboriggene a lle Olimbiade e d'u Munne jndr'à ll'atleteche leggere), David Campese (rugby), Don Bradman (cricket), Jack Brabham, Alan Jones e Mark Webber (Formula 1);
* Economije: Rupert Murdoch, 'mbrenditore australiane naturalizzate statunitense; Kerry Packer; James Packer; Lachlan Murdoch; Dick Smith.

## Note


## Bibbliografije
* Adalberto Vallega, 'U Munne de ôsce a die, *L'Australie e l'Oceanie*, UTET, Torino, 1984;
* AA.VV., 'U Miglione, vol. XV, Oceanie, Istitute Sciugrafeche De Agostini, Novara, 1966;
* Barry Penney, *Australie*, Morellini Editore, 2003;
* Luigi Cavalli Sforza, *Gene, popule e lènghe*, Adelphi, Meláne;
* Bill Bryson, *Jndre 'nu paise ašckuate da 'u sule. L'Australie.*, TEA, Meláne, 2008, ISBN 978 88 50 20284 3.

## 'Ndruche pure
* Australiane aboriggene
* 'Nglise australiane
* Lènghe australiane aboriggene
* 'Nglise aboriggeno
* Italo-australiane
* Mitologgije australiane
* Parlamènde australiane
* Liste de australiane
* Elenghe de le Prime ministre australiane
* Sisteme elettorale australiane
* Royal Australian Air Force
* Storie d'a Royal Australian Air Force

## Otre pruggette

## Collegaminde fore a Uicchipèdie
* 
* Schede de ll'Australie da 'u site Viaggiare Secure - Site curate da 'u Ministere de le Estere e da ll'ACI
* Site ufficiale d'u Ministere d'u Turisme australiane
* Site d'u Parlamènde australiane
* Site d'u Guverne australiane